**Petteri Wirtanen** (s. 28. toukokuuta 1986 Hyvinkää) on suomalainen jääkiekkoilija, joka pelaa SM-liigajoukkue Helsingin IFK:ssa. Hän on pelipaikaltaan keskushyökkääjä, mutta Wirtanen osaa pelata myös laidassa. Hän on aiemmin pelannut myös kolme NHL-ottelua Anaheim Ducksissa kaudella 2007–2008.

Ura
---

### Seuraura

Wirtanen pelasi lapsena myös pesäpalloa. Hän aloitti jääkiekon 8-vuotiaana. Wirtanen on Hyvinkään Ahmojen kasvatti. Hän pelasi juniorina myös Pohjois-Uudenmaan Kiekossa vuoteen 2002 ja siirtyi sen jälkeen HPK:n B-junioreihin kaudeksi 2002–2003. Wirtanen debytoi SM-liigassa kaudella 2004–2005, jolloin hän sai tililleen kahdeksan ottelua. Tulokaskaudellaan 2005–2006 Wirtanen pelasi 50 ottelua tehoin 8+3=11. Hän voitti kauden päätteeksi Suomen mestaruuden. Tuolla kyseisellä kaudella Wirtanen pelasi lähinnä nelossentterinä "nuorisoketjussa" laidoillaan Jari Sailio ja Joni Lappalainen.

Kesällä 2006 Anaheim Ducks varasi Wirtasen kuudennella kierroksella. Hän siirtyi organisaatioon heti varausvuotenaan heinäkuussa 2006. Kolmesta tulokassopimuskaudestaan Wirtanen pääsi pelaamaan NHL:ssä kaudella 2007–2008 kolmen ottelun verran. Hän debytoi Ducksissa 17. lokakuuta 2007 Nashville Predatorsia vastaan. Wirtanen teki 3–1-päättyneen ottelun 2–1-voittomaalin George Parrosin ja Kent Huskinsin syötöistä. Hän sai kuitenkin jääaikaa vain vajaat kolme minuuttia. Wirtanen pelasi lähes kaikki kolme vuottaan farmissa.

Heinäkuussa 2009 Wirtanen teki vuoden mittaisen sopimuksen HIFK:n kanssa. Hänellä olisi ollut muitakin ottajia. Helmikuussa 2010 Wirtanen teki vuoden mittaisen jatkosopimuksen. Kaudella 2010–2011 Wirtanen takoi 57 ottelussa tehot 12+25 ja HIFK:n mestaruuden myötä hän voitti uransa toisen Suomen mestaruuden. Onnistuneen kauden jälkeen Wirtanen sopi HIFK:n kanssa vuoden jatkosopimuksen kaudelle 2011–2012.

Wirtanen pelasi HIFK:ssa kolme kautta ja teki sen jälkeen sopimuksen KHL-joukkue Donbass Donetskin kanssa.

Marraskuussa 2014 Wirtanen teki kahden vuoden mittaisen sopimuksen KHL-joukkue Helsingin Jokereiden kanssa. Keväällä 2016 Wirtanen solmi kaksivuotisen jatkosopimuksen Jokereiden kanssa.

Wirtanen teki syksyllä 2018 marraskuun maaottelutaukoon kestävän sopimuksen Turun Palloseuran kanssa. Hän pelasi Turussa 17 ottelua tehoin 3+8. Wirtanen siirtyi marraskuussa Ruotsiin Djurgårdens IF:n joukkueeseen.

### Maajoukkueura

Wirtanen edusti Suomea MM-kilpailuissa vuonna 2014, jolloin hän voitti hopeaa. Wirtasen turnaus päättyi kuitenkin vain kolmen ottelun jälkeen ylävartalovamman vuoksi. Yhteensä hän on pelannut 50 A-maaottelua tehopistein 2+7=9. Wirtanen teki A-maajoukkuedebyyttinsä Channel One Cupin Espoossa pelatussa avausottelussa 16. joulukuuta 2010 Tšekkiä vastaan. Hänet merkittiin Suomen nelossentteriksi laidoilleen kaksi muuta debytanttia: Antti Tyrväinen ja Masi Marjamäki. Wirtanen teki ottelussa myös ensimmäisen A-maajoukkuemaalinsa.

Wirtanen pelasi myös alle 20-vuotiaiden MM-kilpailuissa vuonna 2006, jolloin hän toimi Suomen kapteenina ja johdatti joukkueen pronssiin. Wirtanen pelasi myös alle 18-vuotiaiden MM-kilpailuissa vuonna 2004, jolloin hän toimi Suomen kapteenina.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | HPK | A-SM | 40 | 7 | 11 | 18 | 26 | – | – | – | – | – |  |  |  |  |  |  | U18 | 6 | 0 | 2 | 2 | 6 |
| 2004–2005 | HPK | A-SM | 37 | 12 | 22 | 34 | 38 | – | – | – | – | – |
|  | HPK | SM-liiga | 8 | 0 | 0 | 0 | 0 | – | – | – | – | – |
| 2005–2006 | HPK | A-SM | 3 | 4 | 2 | 6 | 4 | – | – | – | – | – |  |  |  |  |  |  | JMM | 7 | 0 | 1 | 1 | 2 |
|  | HPK | SM-liiga | 50 | 8 | 3 | 11 | 24 | 13 | 1 | 0 | 1 | 12 | Kanada-malja |
|  | Suomi U20 | Mestis | 2 | 2 | 0 | 2 | 2 | – | – | – | – | – |
| 2006–2007 | Portland Pirates | AHL | 67 | 7 | 11 | 18 | 40 | – | – | – | – | – |
| 2007–2008 | Anaheim Ducks | NHL | 3 | 1 | 0 | 1 | 2 | – | – | – | – | – |
|  | Portland Pirates | AHL | 78 | 10 | 27 | 37 | 58 | 18 | 0 | 0 | 0 | 14 |
| 2008–2009 | Iowa Chops | AHL | 78 | 15 | 26 | 41 | 50 | – | – | – | – | – |
| 2009–2010 | HIFK | SM-liiga | 56 | 10 | 17 | 27 | 32 | 6 | 4 | 1 | 5 | 4 |
| 2010–2011 | HIFK | SM-liiga | 57 | 12 | 25 | 37 | 40 | 16 | 1 | 5 | 6 | 10 | Kanada-malja |
| 2011–2012 | HIFK | SM-liiga | 55 | 14 | 20 | 34 | 67 | 4 | 0 | 0 | 0 | 33 |
| 2012–2013 | Donbass Donetsk | KHL | 52 | 5 | 11 | 16 | 28 | – | – | – | – | – |
| 2013–2014 | Donbass Donetsk | KHL | 50 | 6 | 9 | 15 | 28 | 13 | 1 | 2 | 3 | 22 |  |  |  |  |  |  | MM | 3 | 0 | 0 | 0 | 2 |
| 2014–2015 | Fribourg-Gottéron | NLA | 14 | 1 | 5 | 6 | 4 | – | – | – | – | – |
|  | Jokerit | KHL | 32 | 7 | 5 | 12 | 20 | 10 | 0 | 1 | 1 | 4 |
| 2015–2016 | Jokerit | KHL | 53 | 3 | 10 | 13 | 28 | 6 | 0 | 0 | 0 | 6 |
| 2016–2017 | Jokerit | KHL | 42 | 3 | 6 | 9 | 18 | – | – | – | – | – |
| 2017–2018 | Jokerit | KHL | 28 | 1 | 4 | 5 | 20 | 11 | 0 | 1 | 1 | 8 |
| 2018–2019 | TPS | SM-liiga | 17 | 3 | 8 | 11 | 12 | – | – | – | – | – |
|  | Djurgårdens IF | SHL | 33 | 4 | 5 | 9 | 18 | 19 | 1 | 4 | 5 | 8 |
| 2019–2020 | TPS | SM-liiga | 59 | 7 | 8 | 15 | 34 | – | – | – | – | – |
| 2020–2021 | TPS | SM-liiga | 54 | 4 | 8 | 12 | 55 | 9 | 2 | 0 | 2 | 2 |
| 2021–2022 | HIFK | SM-liiga | 46 | 1 | 7 | 8 | 12 | 7 | 0 | 1 | 1 | 2 |
| 1 kausi | yhteensä | NHL | 3 | 1 | 0 | 1 | 2 | – | – | – | – | – |
| 9 kautta | yhteensä | SM-liiga | 402 | 59 | 96 | 155 | 276 | 55 | 8 | 7 | 15 | 63 |
| 3 kautta | yhteensä | KHL | 257 | 25 | 45 | 70 | 142 | 44 | 1 | 5 | 6 | 42 |
| 3 kautta | yhteensä | AHL | 223 | 32 | 64 | 96 | 148 | 18 | 0 | 0 | 0 | 14 |
| 1 kausi | yhteensä | SHL | 33 | 4 | 5 | 9 | 18 | 19 | 1 | 4 | 5 | 8 |
| 1 kausi | yhteensä | NLA | 14 | 1 | 5 | 6 | 4 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Petteri Wirtanen**.
* Petteri Wirtanen The Internet Hockey Databasessa (englanniksi)
* Petteri Wirtanen Eurohockey-sivustolla (englanniksi)
* Petteri Wirtanen Legends of Hockey -sivustolla (englanniksi)
* Petteri Wirtanen *Elite Prospects*. Everysport Media Group AB.  (englanniksi)

### Viitteet

1. 1 2  Määttä, Tuuli: TPS saa kovan paluumuuttajan – Petteri Wirtaselle kahden vuoden sopimus *Jatkoaika.com*.  1.7.2019. Jatkoaika r.y. Viitattu 9.4.2020.
2. 1 2  Tilastot *liiga.fi*. Jääkiekon SM-liiga Oy. Viitattu 9.4.2020.
3. 1 2 3  Petteri Wirtanen *Elite Prospects*. Everysport Media Group AB.  (englanniksi)
4. 1 2  Petteri Wirtanen – nöyrä johtajatyyppi  22.3.2006. Jatkoaika.com. Viitattu 20.4.2010.
5. ↑  HPK:n Petteri Wirtanen Anaheimiin  14.7.2006. Jatkoaika.com. Viitattu 20.4.2010.
6. ↑  MTV3-STT-AP: Petteri Wirtanen maalasi NHL-debyytissään  18.10.2007. MTV3.fi. Viitattu 20.4.2010.
7. ↑  HIFK hankki Petteri Wirtasen  28.7.2009. Jatkoaika.com. Viitattu 20.4.2010.
8. ↑  Wirtanen jatkaa HIFK:ssa  28.7.2009. Jatkoaika.com. Viitattu 20.4.2010.
9. ↑  Petteri Wirtanen Ukrainaan *Jatkoaika.com*.  21.5.2012. Jatkoaika. Viitattu 25.5.2012.
10. ↑  Petteri Wirtanen lähtee TPS:stä – "Pelaajan tavoite pelata ulkomailla" *yle.fi*. Viitattu 21.1.2019.
11. ↑  Tammilehto, Teemu: Loukkaantunut leijonahyökkääjä jätti Minskin - stuntti hoiti joukkuekuvan *yle.fi*.  17.5.2014. MINSK:  Yleisradio Oy. Viitattu 24.6.2021.
12. ↑  Suomi (Pelasi ennen vuoden 2014 MM-kilpailuja 38 A-maaottelua, jonka jälkeen on pelannut itse turnauksessa kolme ottelua ja myöhemmin yhdeksän ottelua.) *MTVuutiset.fi*. Telia Company AB. Viitattu 24.6.2021.
13. ↑  Mennander, Pasi: Tässä Leijonien kentälliset illan Tshekki-peliin! *Leijonat.fi*.  16.12.2010. Suomen Jääkiekkoliitto ry – Finlands Ishockeyförbund rf. Viitattu 24.6.2021.
14. ↑  Leijonadebytantti heti maalin makuun *MTVuutiset.fi*.  16.12.2010. Telia Company AB. Viitattu 24.6.2021.

Suomen joukkue – Jääkiekon MM-kilpailut 2014
5 Ohtamaa |
6 Kivistö |
10 Karalahti |
12 Jokinen (**C**) |
13 Wirtanen |
18 Mäntylä |
19 Savinainen |
21 Lehterä (**A**) |
22 Salomäki |
25 Jormakka |
26 Immonen |
27 Kontiola |
28 Marttinen |
31 Koskinen |
32 Saros |
34 Palola |
35 Rinne |
38 Hietanen |
40 T. Sallinen |
42 J. Sallinen |
47 Lajunen |
56 Haula |
61 Huhtala |
71 Komarov (**A**) |
81 Pakarinen |
Valmentaja Erkka Westerlund

HIFK – SM-liiga
10 Vesalainen |
11 Melart (**A**) |
18 Tallberg (**C**) |
19 Lundell |
21 Lehterä |
24 Kaskimäki |
25 Halttunen |
30 Taponen |
31 Koivistoinen (**A**) |
41 Salin |
43 Holttinen |
44 Väänänen |
45 Åsten |
51 Jääskä (**A**) |
55 Kotkansalo |
57 Motin |
71 Teissala |
73 Lehmus |
74 Nättinen |
78 Seppälä |
81 Pakarinen (**A**) |
83 Luhanka |
88 Rask |
90 Vinni |
-- Ikonen |
-- Karhunen |
-- Kiviharju |
-- Lepistö |
-- Sund  

Valmentajat Peltonen – Murphy – Tilkanen – Lundell – Mali – Kuhta – Halttunen